SET DE TEME DE LABORATOR PENTRU CLASA a XI-a 
Tema 1 
Realizați o prezentare Power Point (în care cuprinsul va fi realizat cu butoane de acțiune) cu tema “Oferta Smartphone-uri”. 
Prezentarea va conține aceleași 3 smartphone-uri oferite de 3 firme diferite și comparații între cei 3 furnizori (diferențe de preț /garanție / detaliere a specificațiilor). Tot textul prezentării (cu excepția titlurilor) va avea același format.

Tema 2
Realizați în Word un raport numit “Raport al laboratorului de informatică”. Acesta va conține:
-detalii despre configurațiile stațiilor de lucru (Ex: Acest laborator conține 23 de stații de lucru. Fiecare are un procesor care lucrează la o frecvență de 2.50 GHz, o memorie RAM de 4 GB și un HDD de 80 GB împărțit în două partiții: C: cu o capacitate de 55GB și D: cu o capacitate de 25GB. Monitorul este setat la o rezoluție de 1366 x 768 ). Informațiile despre calculatoarele din laborator trebuie să fie reale.
-informații despre celelalte echipamente hardware (videoproiector / imprimantă dacă există) și care este utilitatea acestora
-un tabel de inventar al laboratorului (unități centrale, monitoare, tastaturi, mouse-uri, scaune, etc.)
-o diagramă (ex: poate fi creată o diagramă de tip linie pentru denumirea și prețul a 5 produse din laborator)
-o listă cu propuneri de îmbunătățiri care pot fi aduse laboratorului
 * Pe ultimele pagini ale raportului vor fi introduse capturi de ecran prin care demonstrați că informațiile introduse pentru a rezolva prima cerință din raport sunt cele reale. 

Tema 3
Realizați în Word un caiet de sarcini pentru atribuirea contractului “Achiziția de preparate de curățare pentru cele trei corpuri de clădire ale liceului”. 
Acest document poate fi realizat secvențial pe baza a 1-3 modele preluate de pe internet sau poate fi realizat prin modificarea unui model (fișier .doc sau .docx) deja realizat efectuând adaptările necesare.

Tema 4
Realizați o prezentare Power Point cu titlul ,,Senzori“.Pe primul diapozitiv va fi realizat un cuprins cu butoane de acțiune cu următorul conținut: 1.Senzori –prezentare generală; 2.Senzorul de lumină; 3.Senzorul de temperatură; 4.Senzorul de presiune: 5.Senzorul de prezență 6.Senzorul de umiditate 7.Resurse bibliografice
Pentru fiecare tip de senzor veți introduce următoarele informații: o imagine a senzorului; descrierea modului de funcționare; parametri de funcționare și aplicații. Diapozitivul “Resurse bibliografice“ va conține adresele site-urilor de pe care au fost preluate informațiile.
Toate diapozitivele vor avea același format al textului (Ex: toate titlurile vor fi scrise cu font “Times New Roman”,26, bold, aliniat la mijloc).
Toate diapozitivele cu excepția primului vor avea în colțul din stânga jos un buton de revenire la primul diapozitiv (cel care conține cuprinsul).


Tema 5
Creați în folderul clasei voastre două fișiere (unul în Word și altul în Power Point) cu numele PANOURI FOTOVOLTAICE.
Prezentarea Power Point va conține pe primul diapozitiv următorul cuprins cu butoane de acțiune:
D2. Ce sunt panourile fotovoltaice ?
D3. Clasificare (monocristaline, policristaline, amorfe)
D4. Componentele unui sistem fotovoltaic
D5. Mod de funcționare
Diapozitivele D2-D5 vor conține informații text și imagini conform cuprinsului.
Documentul Word va conține specificațiile tehnice pentru 3 panouri diferite, prețurile corespunzătoare acestora precum și adresele site-urilor de pe care au fost preluate informațiile.

Tema 6
Realizați în Excel o diagramă de tip linie pentru cursul valutar Euro din ultimele 2 săptămâni și o diagramă radială pentru a afișa procentual ponderea fiecărei clase terminale din liceul (se consideră următoarele date: XII-A=25; XII-B=27; XII-C=23; XII-D=26; XII-E=28; XII-F=23; XII-H=16).
Pentru prima diagramă adăugați o linie de tendință exponențială. Mutați apoi diagrama ca foaie nouă.

